USA senaator Joe Lieberman on välja töötanud eelnõu "Protecting Cyberspace as a National Asset Act", millega antaks USA presidendile õigus välja lülitada riikliku julgeoleku kaalutlustel kogu riigis olev internet. Eelnõu autori väitel olevat maailm silmitsi uut liiki terroriga - küberterroriga, mistõttu oma riigi kodanike kaitseks seda eelnõud vaja ongi. Kuna muu maailm on USA interneti liiklusegaseotud (näiteks paljud DNS serverid - toim.), siis kaasneks sellega ühtlasi kogu maailma internetiliikluse halvamine. Sidney ülikooli professor Bjorn Landfeldt kommenteeris, et kuna USA on ainuke riik maailmas mis suudaks oma riigisisese interneti seiskamisega panna seisma kogu maailma internetiliikluse, siis analoogia oleks seadus, mis annaks ühele riigile õiguse mürgitada kogu maailma atmosfäär või ookeanid. Geordie Guy, sihtasutusest Electronic Frontiers Australia, kommenteeris asja selliselt, et interneti väljalülitamine riigis pigem teeb määratult kahju riigile endale kui kellegi vastu kaitseb.  Obama internet 'kill switch' proposed